Të shtëna me armë zjarri kanë ndodhur dje në një motel në Obiliq. Sipas policisë këto të shtëna me armë zjarri ishin të drejtuara ndaj një personi.
Dy të panjohur për viktimën e kishin sulmuar atë edhe fizikisht duke e goditur me kondak të revoles.
Policia raporton se në vendin e ngjarjes janë konfiskuar 4 gëzhoja të plumbave kurse viktima është dërguar për tretman mjekësorë në QKUK.
"Gjersa viktima mashkull kosovar ishte duke qëndruar në një motel, dy të dyshuar të pa njohur për të, e kanë sulmuar fizikisht viktimën duke e goditur me kondak të revoles. Të dyshuarit duke u largu nga vendi i ngjarjes kanë shtënë me armë zjarri. Në vend ngjarje janë gjetur dhe konfiskuar 4 gëzhoja. Viktima ka pranuar tretman mjekësorë në QKUK", njofton policia./Telegrafi/
.